KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2024. március 20-i ülésére)
TÁRGY: 
AZ ÖNKORMÁNYZAT SZERVEZETI ÉS MŰKÖDÉSI SZABÁLYZATÁRÓL SZÓLÓ RENDELET MÓDOSÍTÁSA

Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének (a továbbiakban: SZMSZ.) jelenlegi módosítását a Képviselő-testület korábbi döntései, a polgármesterre, valamint a Képviselő-testület bizottságaira átruházott hatáskörök változása és a jogszabályi változások indokolják.
Az SZMSZ 1/A. számú melléklete Kiskőrös Város Önkormányzata (továbbiakban: Önkormányzat) által kötelezően ellátott és önként vállalt feladatok meghatározását tartalmazza. A képviselő-testület 149/2023. számú határozata értelmében a család- és gyermekjóléti szolgálat feladatait, mint kötelező feladatot 2024. május 01. napjától az Egészségügyi, Gyermekjóléti és Szociális Intézmény látja el. Az Önkormányzat támogató szolgáltatás, mint szociális alapszolgáltatás önként vállalt feladat tárgyában 2024. március 01. napjától ellátási szerződést kötött a Sorsfordító Szolgáltató Központtal.  A változások miatt az SZMSZ 1/A. számú mellékletét módosítani szükséges.
Az SZMSZ 2. számú melléklete tartalmazza a Képviselő-testület által a Bizottságaira átruházott hatáskörök jegyzékét. Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet és az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet módosításra került. A fenti rendeletek tartalmaznak bizottságokra átruházott hatásköröket, ezért a változások miatt az SZMSZ 2. számú mellékletét módosítani szükséges. 
Az SZMSZ 3. számú melléklete a Képviselő-testület által a polgármesterre és a jegyzőre átruházott hatáskörök jegyzékét tartalmazza. Kiskőrös Város Képviselő-testülete megalkotta Kiskőrös Város 2024. évi költségvetéséről szóló 3/2024. (II.22.) önk. rendeletét, amelyben - a korábbi évekhez hasonlóan – a polgármesterre a rendelet mellékletében felsorolt hatásköröket ruházta át. A polgármesterre átruházott hatáskörök változása miatt szükséges az SZMSZ 3. számú mellékletének módosítása. 
A fentiek alapján javaslom, hogy a Képviselő-testület a Szervezeti és Működési Szabályzatot a rendelet-tervezetben foglaltaknak megfelelően módosítsa.
Kiskőrös, 2024. március 11.









Domonyi László sk.










     polgármester
Kiskőrös Város Önkormányzata 

Képviselő-testületének 

.../2024. (...) önkormányzati rendelete

az önkormányzat szervezeti és működési szabályzatáról szóló 24/2013. (XII.19.) önkormányzati rendelet módosításáról

(tervezet)

Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, a Magyarország helyi önkormányzatairól szóló 2011. évi CLXXXIX. törvény 143. § (4) bekezdés (g) pontjában meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének c) pontjában biztosított véleményezési jogkörben eljáró Ügyrendi és Összeférhetetlenségi Bizottság, Pénzügyi Bizottság, Kulturális, Turisztikai és Sport Bizottság, Társadalompolitikai Bizottság, Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. §

(1) Az önkormányzat szervezeti és működési szabályzatáról szóló 24/2013. (XII.19.) önkormányzati rendelet (a továbbiakban: SzMSz) 1/A. melléklete helyébe az 1. melléklet lép.

(2) Az SzMSz 2. melléklete helyébe a 2. melléklet lép.

(3) Az SzMSz 3. melléklete helyébe a 3. melléklet lép.

2. §

Ez a rendelet a kihirdetését követő napon lép hatályba.

1. melléklet az .../... . (... . ... .) önkormányzati rendelethez

„1/A. melléklet
(A melléklet szövegét a(z) 1_A melléklet.pdf elnevezésű fájl tartalmazza.)”

2. melléklet az .../... . (... . ... .) önkormányzati rendelethez

„2. melléklet
(A melléklet szövegét a(z) 2. melléklet.pdf elnevezésű fájl tartalmazza.)”

3. melléklet az .../... . (... . ... .) önkormányzati rendelethez

„3. melléklet
(A melléklet szövegét a(z) 3. melléklet.pdf elnevezésű fájl tartalmazza.)”

